[{"text_idx": "#000000", "text": "Pan gyfansoddodd Bach ei sonatas i\u2019r ffliwt, roedd y ffliwt draws \u2013 rhagflaenydd yr offeryn sy\u2019n gyfarwydd i ni heddiw \u2013 yn mwynhau cyfnod o boblogrwydd, ar o\u0302l cael ei ailddylunio a\u2019i wella\u2019n dechnegol. Gyda\u2019r ffliwt yn awr yn disodli\u2019r recorder, dechreuodd gael ei ddefnyddio\u2019n amlach mewn cerddoriaeth gerddorfaol a cherddoriaeth siambr; fel cyfansoddwyr eraill, defnyddiai Bach ei sonatas i ddangos ei allu technegol a\u2019i liwiau sain gwreiddiol. Mae\u2019n debyg mai\u2019r priodweddau a\u2019r lliwiau hyn a ysbrydolodd Louise Farrenc \u2013 cyfansoddwr o Ffrainc yn y bedwaredd ganrif ar bymtheg, sydd ar hyn o bryd yn mwynhau adfywiad haeddiannol \u2013 i ddefnyddio\u2019r ffliwt yn ei thriawd i\u2019r piano, lle byddid fel arfer yn gweld y ffidil yn ymuno a\u0302\u2019r soddgrwth a\u2019r piano. Mae priodweddau\u2019r ffliwt hefyd yn caniata\u0301u i Hilary Tann, cyfansoddwr o Gymru, ddwyn i gof \u2018hen waliau cerrig garw cefn gwlad Cymru, lle mae adlais yr hen emynau yn dal i\u2019w clywed\u2019."}, {"text_idx": "#000003", "text": "Darganfod mwy gan Sinfonia Cymru"}, {"text_idx": "#000006", "text": "Cyfrannwch rodd nawr i roi\u2019r dechrau gorau posibl i gerddorion ifanc yn eu gyrfaoedd proffesiynol."}]